b'\n_START_ARTICLE_\nBiri-madonnaen\n_START_PARAGRAPH_\nBiri-madonnaen er en polykromert figur av Maria med Jesus-barnet fra 1200-tallet som stod i den gamle stavkirken i Biri. Figuren i eiketre er 112,5 centimeter h\xc3\xb8y og 46 centimeter bred._NEWLINE_Maria er plassert p\xc3\xa5 en trone, med barnet p\xc3\xa5 sitt venstre kne. Under henne ligger en l\xc3\xb8ve og en drage som symbol p\xc3\xa5 den \xc2\xabondskapen\xc2\xbb hun tr\xc3\xa5r under sine f\xc3\xb8tter. Barnet holder i en bok i den ene h\xc3\xa5nden, den andre l\xc3\xb8fter han til velsignelse og han er kronet, slik som sin mor._NEWLINE_Maria-dyrkelsen var sentral i Norge f\xc3\xb8r reformasjonen i 1537, og det var sv\xc3\xa6rt vanlig med madonnaer i kirkene. Da stavkirken ble revet i 1770-\xc3\xa5rene forsvant figuren, men dukket opp igjen p\xc3\xa5 Kulturhistorisk museum i Oslo i 1864. I dag er Biri-madonnaen utstilt i museet som et av dets viktigste skulpturarbeider fra middelalderen._NEWLINE_I 2010 satte Biri menighetsr\xc3\xa5d ned en arbeidsgruppe som fikk i oppgave \xc3\xa5 f\xc3\xa5 laget en kopi av Biri-madonnaen. Arbeidsgruppen bestod av Harald Jacobsen, Gunnar Liven, Knut S\xc3\xb8nsteg\xc3\xa5rd og Magne Gullord. Med ny teknologi, 3D-skanning, fresing og finskj\xc3\xa6ring i samarbeid med landets fremste fageksperter lager de en tro kopi av den gamle kulturskatten slik den s\xc3\xa5 ut da den var ny. S\xc3\xb8ndag 2. februar 2013 ble madonnaen avduket i en seremoni i Biri kirke.'